als_Latn dik_Latn sag_Latn
Koalicioni PAN(PDK-AAK-NISMA) në mesin e Komunave ku kanë pësuar debakël në zgjedhjet e parakohshme parlamentare të 11 qershorit është edhe Komuna e Lipjanit.
Vite më parë PDK ka qeverisur me Lipjanin, ku kryetar i Komunës ishte Shukri Buja.
Ky i fundit ishte deputet në legjislaturën e pestë(të fundit).
Por, në këto zgjedhje PDK ka vendosur që mos ta kandidoj për deputet Bujën për shkak të një aktakuze të ngritur.
Përveç Shukri Bujës kandidat për deputet nuk ka qenë as vëllau i tij Ramë Buja, i cili ka qenë ministër i Arsimit dhe për disa mandate deputet i Kuvendit të Kosovës.
Si duket heqja e vëllezërve Buja nga lista e kandidatëve për deputet e ka goditur rëndë PDK-në në Lipjan, ku kjo parti ka arritur të dal e dyta në zgjedhje me 32 për qind të votave, ndërsa LDK-ja ka dalë partia e parë me rreth 38 për qind të votave. /Infokusi/
als_Latn als_Latn als_Latn als_Latn als_Latn als_Latn